Egyptin presidentinvaali 2012

Egyptin presidentinvaali 2012 käytiin Egyptissä vuonna 2012. Vaalin ensimmäinen kierros järjestettiin 23.–24. toukokuuta 2012. Siinä voittajiksi selvisivät Muslimiveljeskunnan Muhammad Mursi sekä Hosni Mubarakin aikainen ministeri Ahmad Shafiq. Vaalin toinen kierros järjestettiin 16.–17. kesäkuuta, ja Egyptin presidentiksi valittiin Muhammad Mursi. Kyseessä oli Egyptin historian toinen yli yhden ehdokkaan presidentinvaali, ja ensimmäinen presidentinvaali vuoden 2011 vallankumouksen jälkeen. ==Ehdokasasettelu== Vaalin ehdokasasettelussa oli ongelmia ja useita ehdokkaita evättiin erinäisten syiden takia. Presidentinvaalien ehdokkaaksi haki yhteensä yli 20 henkilöä, joista 13 ilmoittautuneen ehdokkuus hyväksyttiin. Näihin kuuluvat muun muassa maltillinen islamisti Abdel-Moneim Ablofoth, muslimiveljeskunnan Muhammad Mursi, entinen pääministeri Ahmad Shafiq sekä Mubarakin entinen ulkoministeri ja entinen Arabiliiton johtaja Amr Moussa. Tuomioistuin hyllytti maallista liberaalipuoluetta edustaneen Ayman Nourin, koska tämä oli istunut viisi vuotta vankilassa petoksesta ja asiakirjojen väärentämisestä. Nour oli ollut vuoden 2005 vaaleissa Mubarakin vastaehdokas, ja tuli vaaleissa toiseksi 7,6 prosentin osuudella. Nourin epäämisen myötä myös Muslimiveljeskunnan alkuperäisen ehdokkaan, puolueen varapuheenjohtaja Khairat al-Shaterin, asema kyseenalaistettiin ja lopulta hänet hylättiin. Al-Shater istui seitsemän vuotta vankilassa tuomittuna terrorismista ja rahanpesusta. Ehdokkaansa epävarman aseman johdosta puolue nimesi varaehdokkaakseen puolueen johtajan Muhammad Mursin. Lisäksi äärivanhoillisten salafistien ehdokkaan Hazem Abu Ismailin kelpoisuudesta ei ollut varmuutta, sillä tämän äidin sanottiin olevan kaksoiskansalainen. Lain mukaan ehdokkaiden vanhemmilla saa olla vain Egyptin kansalaisuus. Abu Ismail kiisti väitteen, ja piti ehdokkuuden kyseenalaistusta salajuonena häntä vastaan. Vaalilautakunta päätyi lopulta hylkäämään Abu Ismailin ehdokkuuden. Abu Ismailin asianajaja tuomitsi päätöksen välittömästi, ja uskoi vaalikomitean saaneen hylkäämispäätöksen käskynä Egyptiä johtavalta sotilasneuvostolta. Huhtikuussa 2012 Egyptissä hyväksyttiin laki, joka kielsi presidenttiehdokkuuden niiltä, jotka toimivat pääministerinä, varapresidenttinä, presidenttinä tai puoluejohdossa Hosni Mubarakin valtakauden viimeisenä vuosikymmenenä. Tämän myötä yhtenä kärkiehdokkaista pidetyn entisen pääministeri Ahmed Shafiqin ehdokkuus hylättiin. Shafiq valitti päätöksestä ylimpään vaalilautakuntaan, joka hyväksyi valituksen ja palautti Shafiqin ehdokkuuden, koska tämä oli ilmoittautunut ehdokkaaksi ennen lain voimaan astumista. Ehdokkaista hylättiin myös viimeisimpänä presidenttikisaan ilmoittautunut Mubarakin aikainen tiedustelupäällikkö ja varapresidentti Omar Suleiman, joka keräsi vaaditut 30 000 allekirjoitusta muutamassa päivässä. Suleiman hylättiin, koska hän ei saanut tarpeeksi tukea riittävän monesta maakunnasta. ==Tulokset== Ehdokkaat Puoluetausta 1.kierros 2. kierros Ääniä % Ääniä % Muhammad Mursi Vapaus- ja oikeuspuolue Ahmad Shafiq Sitoutumaton Hamdeen Sabahi Arvokkuuspuolue Abdel Moneim Aboul Fotouh Sitoutumaton Amr Moussa Mohammad Salim Al-Awa Khaled Ali Abu Al-Izz Al-Hariri Sosialistinen kansan allianssipuolue Hisham Bastawisy Kansallinen progressiivinen unionistipuolue Mahmoud Houssam Sitoutumaton Mohammad Fawzi Issa Demokraattinen puolue Houssam Khairallah Demokraattinen rauhanpuolue Abdullah Alashaal Aitouspuolue Hyväksytyt äänet yhteensä 98,28 % 96,81 % Lähde: === Kuvernoraatin äänet, ensimmäinen kierros === Kuvernoraatti, jossa voitti Muhammad Mursi Kuvernoraatti, jossa voitti Ahmad Shafiq Kuvernoraatti, jossa voitti Hamdeen Sabahi Kuvernoraatti, jossa voitti Abdel Moneim Aboul Fotouh Kuvernoraatti, jossa voitti Amr Moussa Kuvernoraatti Mursin äänet % Shafiqin äänet % Sabahin äänet % Aboul Fotouhin äänet % Moussan äänet % muut äänet % Yhteensä Assuanin kuvernoraatti 23,13 17,52 15,94 17,13 22,86 3,41 Asyutin kuvernoraatti 32,62 27,39 8,80 19,69 8,62 2,88 Luxorin kuvernoraatti 21,86 23,18 16,01 18,88 17,03 3,04 Al-Iskandariyyan kuvernoraatti 16,55 11,73 31,61 21,45 16,18 2,48 Al-Isma’iliyyan kuvernoraatti 26,44 14,95 20,46 17,04 18,84 2,27 Al-Bahr al-Ahmar 16,07 19,70 24,47 17,62 19,95 2,19 Beheira 28,75 12,56 14,38 24,48 17,82 2,01 Bani Suwaifin kuvernoraatti 41,76 19,22 7,78 19,58 9,25 2,41 Bur Sa’idin kuvernoraatti 15,46 15,63 40,41 12,57 14,16 1,77 Al-Gizan kuvernoraatti 27,85 17,31 22,00 19,64 10,96 2,24 Janub Sina’ 19,89 16,53 14,83 17,47 28,07 3,21 Al-Daqahliyya 23,07 24,88 23,34 14,49 11,83 2,20 Dumjatin kuvernoraatti 23,64 12,20 23,75 23,95 14,57 1,71 Al-Suwaisin kuvernoraatti 23,94 10,50 21,92 20,12 20,93 2,60 Suhaj 29,74 26,05 6,95 19,99 14,69 2,58 Al-Šarqiyya 32,18 37,16 11,94 12,95 4,03 1,74 Šamal Sina’ 37,06 9,68 8,70 18,09 23,93 2,54 Al-Gharbiyyan kuvernoraatti 17,14 31,03 22,84 15,43 11,15 2,40 Al-Fayyumin kuvernoraatti 47,02 12,19 6,15 27,38 5,29 1,97 Kairon kuvernoraatti 16,96 26,21 27,75 15,75 10,87 2,46 Al-Qalyubiyya 22,80 29,95 20,56 12,82 11,77 2,11 Qinan kuvernoraatti 25,09 21,63 10,91 20,32 19,59 2,45 Kafr al-Šaykh 17,10 8,09 62,13 8,57 2,92 1,18 Al-Minufiyya 18,54 53,42 9,63 13,05 3,21 2,16 Al-Minyan kuvernoraatti 42,23 27,51 6,67 15,58 5,86 2,16 Matruhin kuvernoraatti 32,01 2,39 1,21 57,81 5,43 1,14 Al-Wadi al-Gadid 28,22 12,21 13,97 24,80 17,37 3,43 ulkoegyptiläiset 30,92 7,03 13,66 23,91 11,90 12,57 Yhteensä 24,86 23,43 20,74 17,40 11,16 2,40 lähde: Judges for Egypt == Lähteet == Presidentinvaali 2012 Luokka:Vuoden 2012 vaalit Luokka:Presidentinvaalit maittain